ધર્મક્ષેત્ર કરીને બહુ સુંદર શ્રેણી આવતી એપીકમાં. તેમાંથી એક મુદ્દો મેં સમજ્યો…આ શ્રેણીમાં મહાભારતના દરેક પાત્રો એક-બીજા પર પ્રશ્નો પૂછતાં અને મનોમંથન તથા શાબ્દિક મંથન ચાલતું. ઘણા લોકોએ જોયું હશે એવું સમજીને વધુ વિગત ના જણાવતા મેઈન વાત ને વિચાર એ કે, જો વાર્તા, કથા, ફિલ્મ આ બધામાંથી કાલ્પનિક પાત્રો રચયિતાને પ્રશ્નો પૂછે તો? ખાસ કરીને નેગેટીવ પાત્રો… જેમકે રાવણ, દુર્યોધન… તેવી જ રીતે ફિલ્મોની વાત કરીએ તો મુગેમ્બો કે ગબ્બર પૂછે કે “મને લોકો વિલન તરીકે જ યાદ રાખશે ? મારામાં કોઈ સારા ગુણો શું હતા જ નહિ? કે તમે એક રચયિતા તરીકે મુક્યા જ નહિ? તેવી જ રીતે કોઈપણ વાર્તાના રચયિતાને વાર્તાના પાત્રો પ્રશ્ન પૂછે તો?